
UVJETI PRUŽANJA USLUGE
 DOPREME VODE ZA PIĆE AUTOCISTERNOM


1. OPĆE ODREDBE
Ovim Uvjetima uređuju se način podnošenja upita i zahtjeva, uvjeti pružanja usluge, način obračuna cijene te rokovi izvršenja usluge dopreme vode za piće autocisternom koju pruža Vodoopskrba i odvodnja Zagrebačke županije d.o.o. (u daljnjem tekstu: Isporučitelj).
Usluga dopreme vode za piće autocisternom namijenjena je fizičkim i pravnim osobama kojima je potrebna isporuka vode za piće na lokacijama na kojima nije moguće koristiti javnu vodoopskrbnu mrežu ili u drugim slučajevima kada postoji potreba za dopremom vode za piće autocisternom.
2. UPITI I PODNOŠENJE ZAHTJEVA
Korisnici mogu prethodno uputiti upit radi dobivanja informacija o mogućnosti pružanja usluge, cijeni, rokovima isporuke i drugim uvjetima pružanja usluge.
Upiti se zaprimaju radnim danom (od ponedjeljka do petka) od 7:00 do 14:00 sati.
· Za područje poslovnih jedinica Ivanić-Grad, Dugo Selo i Čazma, upiti se zaprimaju telefonom na broj 01/4095-130 ili elektroničkom poštom na adrese:
· info.ivanicgrad@viozz.hr
· info.dugoselo@viozz.hr
· info.cazma@viozz.hr
· Za područje poslovnih jedinica Vrbovec i Sveti Ivan Zelina, upiti se zaprimaju telefonom na broj 01/4095-135 ili elektroničkom poštom na adrese:
· info.vrbovec@viozz.hr
· info.zelina@viozz.hr
Ako korisnik želi naručiti uslugu, podnosi Zahtjev za dopremu vode autocisternom (Obrazac Z-01) elektroničkom poštom ili osobno u nadležnoj poslovnoj jedinici.
Prilikom podnošenja zahtjeva korisnik je dužan dostaviti sljedeće podatke:
· ime i prezime odnosno naziv pravne osobe,
· OIB,
· adresu prebivališta odnosno sjedišta,
· broj telefona ili mobitela,
· adresu elektroničke pošte (obavezno za pravne osobe za dostavu e-računa)
· adresu isporuke, ako je različita od adrese prebivališta ili sjedišta,
· traženu količinu vode,
· željeni datum i vrijeme isporuke,
· vrstu spremnika odnosno svrhu isporuke,
· udaljenost između mjesta zaustavljanja autocisterne i spremnika,
· opis pristupnog puta.
Nepotpuni zahtjevi neće se obrađivati do njihove dopune.

3. PROVJERA MOGUĆNOSTI IZVRŠENJA USLUGE
Po zaprimanju zahtjeva Isporučitelj provjerava postoje li tehnički uvjeti za izvršenje usluge.
Ako postoje tehnički uvjeti za izvršenje usluge, korisniku se izdaje račun u skladu s važećim Cjenikom usluge opskrbe vodom za piće putem autocisterne.
Ako nije moguće osigurati siguran pristup lokaciji ili postoje druge okolnosti koje onemogućuju izvršenje usluge, korisnik će o tome biti obaviješten te se usluga neće izvršiti.
4. UVJETI IZVRŠENJA USLUGE
Korisnik je dužan osigurati:
· siguran i nesmetan pristup autocisterni,
· pristupni put prikladan za teretno vozilo,
· da udaljenost između mjesta zaustavljanja autocisterne i spremnika ne prelazi 30 metara,
· da je spremnik u koji se isporučuje voda čist i sanitarno ispravan.
Isporučitelj isporučuje zdravstveno ispravnu vodu za piće u skladu s važećim propisima Republike Hrvatske.
Isporučitelj ne odgovara za promjene kakvoće vode nastale zbog neispravnog ili onečišćenog spremnika korisnika.
5. CIJENA I NAČIN PLAĆANJA
Cijena usluge obračunava se prema važećem Cjeniku usluge opskrbe vodom za piće putem autocisterne objavljenom na mrežnoj stranici Isporučitelja.
Račun se izdaje nakon što se utvrdi da postoje tehnički uvjeti za izvršenje usluge.
Usluga se izvršava nakon evidentiranja uplate.
Za uplate evidentirane radnim danom do 11:00 sati usluga će se izvršiti istoga radnog dana.
Za uplate evidentirane nakon 11:00 sati usluga će se izvršiti prvoga sljedećeg radnog dana.
Ako zbog više sile, vremenskih nepogoda, prometnih ograničenja, tehničkog kvara vozila ili drugih izvanrednih okolnosti nije moguće izvršiti uslugu u navedenim rokovima, korisnik će o tome biti pravodobno obaviješten, a usluga će se izvršiti u prvom mogućem terminu.
6. ZAVRŠNE ODREDBE
Ovi Uvjeti stupaju na snagu danom donošenja te se objavljuju na mrežnoj stranici Isporučitelja.
Sastavni dio ovih Uvjeta čini Obrazac Z-01 – Zahtjev za dopremu vode autocisternom.

U Zagrebu, 28.7.2026. godine

VODOOPSKRBA I ODVODNJA
ZAGREBAČKE ŽUPANIJE d.o.o.




OBRAZAC Z-01: ZAHTJEV ZA DOPREMU VODE AUTOCISTERNOM
Popunjava podnositelj zahtjeva i dostavlja Isporučitelju prije isporuke
	1. PODACI O PODNOSITELJU ZAHTJEVA (KORISNIKU)

	Ime i prezime / Naziv tvrtke:
	

	OIB:
	

	Adresa prebivališta / Sjedišta:
	

	Telefon / Mobitel:
	

	E-mail adresa:
	

	2. PODACI O LOKACIJI I UVJETIMA ISPORUKE

	Adresa dostave (ako je različita):
	

	Tražena količina vode (m³):
	[  ] 3 m³    [  ] 6 m³    [  ] 9 m³    [  ] Drugo: ______ m³

	Željeni datum i vrijeme isporuke:
	Datum: ____.____.202___.  Vrijeme: od ____ do ____ sati

	Vrsta spremnika / Svrha:
	[  ] Kućna gustjerna/vodosprema   [  ] Bazen
[  ] Gradilište/Gospodarstvo

	Udaljenost cisterne do spremnika:
	[  ] Do 10 m    [  ] 10-20 m    [  ] 20-30 m (maks. 30 m)

	Opis pristupnog puta:
	[  ] Asfaltirani put   [  ] Makadam
[  ] Uska ulica (<3m)    [  ] Oštar uspon

	3. IZJAVA I POTPIS PODNOSITELJA

	Potpisom ovog Zahtjeva potvrđujem točnost navedenih podataka te izjavljujem da sam upoznat s odredbama Protokola o dopremi vode autocisternom. Jamčim da je pristupni put siguran za teretno vozilo te da je spremnik u koji se voda ulijeva čist i sanitarno ispravan.

	Mjesto i datum:
	U _____________________, dana ____.____.202___.

	Potpis podnositelja / M.P.:
	
__________________________________________

